F16-fly skal i denne uge træne ved Flyvestation Aalborg. Der kan derfor forekomme støjgener over Hobro og Sindal.

Stor flyvevåbenøvelse Flyvevåbnet deltager i denne uge i en af de største øvelser mellem hær og flyvevåben, der er set de seneste år. Øvelsen skal uddanne de danske Forward Air Controllere fra jægerkorpset, frømandskorpset og hærens Tactical Air Control Party batteri. Både de og piloterne skal lære de procedurer, man bruger til at tilkalde luftstøtte i Afghanistan, skriver hjemmesiden forsvaret.dk F16-fly over Nordjylland Kampflyene skal, lige som i Afghanistan, holdes i luften og være klar til indsats. Her er de klar til at rykke ud, hvis der bliver brug for dem. F16-flyene vil blive optanket i luften af et tankfly, så de kan blive på vingerne i timevis. Støjgener Flyene skal blandt andet flyve over Himmerland og Vendsyssel. Der vil derfor kunne forekomme lydgener hen over Nordjylland.